ปตท.แจ่มกำไรพุ่ง209%
ปตท. เผย กำไรพุ่ง209% จากราคาขายผลิตภัณฑ์ที่ปรับตัวเพิ่มขึ้น
14 พ.ค. 2553

ปตท. เผย กำไรพุ่ง209% จากราคาขายผลิตภัณฑ์ที่ปรับตัวเพิ่มขึ้น
นายประเสริฐ บุญสัมพันธ์ ประธานเจ้าหน้าที่บริหารและกรรมการผู้จัดการใหญ่ บริษัทปตท.(PTT) เปิดเผยว่า บริษัทและบริษัทย่อยมีกำไรสุทธิ ในงวดไตรมาส1 ปี2553 จำนวน  2.30 หมื่นล้านบาท มีกำไรสุทธิต่อหุ้น 8.12 บาท เพิ่มขึ้น 209.05% จากงวดเดียวกันของปีก่อนที่มีกำไรสุทธิเพียง 7,448.71 ล้านบาท มีกำไรสุทธิ 2.64 บาท 
ทั้งนี้ ปตท.และบริษัทย่อยมีรายได้จากการขายจำนวน 4.49 แสนล้านบาท เพิ่มขึ้น 48.1% จากงวดเดียวกันของปีก่อน  และกำไรก่อนหักภาษีค่าเสื่อมและดอกเบี้ย(EBITDA)  จำนวน 4.3 หมื่น ล้านบาท เพิ่มขึ้น 64.1% จากงวดเดียวกันของปีก่อน ซึ่งส่วนใหญ่เป็นผลมาจากราคาขายผลิตภัณฑ์ที่ปรับตัวเพิ่มขึ้นตามราคาผลิตภัณฑ์ในตลาดโลกที่ปรับสูงขึ้น และปริมาณขายผลิตภัณฑ์ส่วนใหญ่ที่เพิ่มขึ้น